
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Agentúry Európskej únie pre justičnú spoluprácu v trestných veciach (Eurojust) za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie[footnoteRef:2] o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0106/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1727 zo 14. novembra 2018 o Agentúre Európskej únie pre justičnú spoluprácu v trestných veciach (Eurojust) a o nahradení a zrušení rozhodnutia Rady 2002/187/SVV[footnoteRef:4], a najmä na jeho článok 63, [4:  	Ú. v. EÚ L 295, 21.11.2018, s. 138.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9‑0099/2024),
1.	udeľuje absolutórium administratívnemu riaditeľovi Agentúry Európskej únie pre justičnú spoluprácu v trestných veciach (Eurojust) za plnenie rozpočtu agentúry za rozpočtový rok 2022; 
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Agentúry Európskej únie pre justičnú spoluprácu v trestných veciach (Eurojust), Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Agentúry Európskej únie pre justičnú spoluprácu v trestných veciach (Eurojust) za rozpočtový rok 2022 (2023/2168(DEC))
Európsky parlament,
–	so zreteľom na konečnú ročnú účtovnú závierku Agentúry Európskej únie pre justičnú spoluprácu v trestných veciach (Eurojust) za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie[footnoteRef:7] o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0106/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2018/1727 zo 14. novembra 2018 o Agentúre Európskej únie pre justičnú spoluprácu v trestných veciach (Eurojust) a o nahradení a zrušení rozhodnutia Rady 2002/187/SVV[footnoteRef:9], a najmä na jeho článok 63, [9:  	Ú. v. EÚ L 295, 21.11.2018, s. 138.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9‑0099/2024),
1.	schvaľuje účtovnú závierku Agentúry Európskej únie pre justičnú spoluprácu v trestných veciach (Eurojust) za rozpočtový rok 2022;
2.	poveruje svoju predsedníčku, aby postúpila toto rozhodnutie administratívnemu riaditeľovi Agentúry Európskej únie pre justičnú spoluprácu v trestných veciach (Eurojust), Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre justičnú spoluprácu v trestných veciach (Eurojust) za rozpočtový rok 2022 (2023/2168(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Agentúry Európskej únie pre justičnú spoluprácu v trestných veciach (Eurojust) za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A9-0099/2024),
A.	keďže podľa výkazu príjmov a výdavkov[footnoteRef:11] predstavoval konečný rozpočet Agentúry Európskej únie pre justičnú spoluprácu v trestných veciach (Eurojust) (ďalej len „agentúra“) na rozpočtový rok 2022 sumu 50 183 522 EUR, čo v porovnaní s rokom 2021 predstavuje pokles o 5,84 %; keďže rozpočet agentúry pochádza takmer výlučne z rozpočtu Únie; [11:  	Ú. v. EÚ C 38, 31.1.2023, s. 194.] 

B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
Rozpočtové a finančné riadenie
1.	s uspokojením konštatuje, že úsilie o monitorovanie rozpočtu prinieslo mieru plnenia rozpočtu, pokiaľ ide o viazané rozpočtové prostriedky v roku 2022, na úrovni 99,93 %; konštatuje, že miera plnenia platobných rozpočtových prostriedkov v bežnom roku bola 89,22 %, čo v porovnaní s rokom 2021 predstavuje nárast o 4,64 %;
2.	konštatuje, že počas roka 2022 vznikli rôzne nové potreby financovania vrátane potrieb súvisiacich s infraštruktúrou pre nový systém správy prípadov, posilnením v súvislosti s novými úlohami databázy dôkazov o najzávažnejších medzinárodných trestných činoch (CICED) a so zvýšením platov z dôvodu vysokej inflácie; konštatuje, že tieto finančné potreby boli pokryté z dvoch opravných rozpočtov (v celkovej výške 5,7 milióna EUR) a niekoľkých rozpočtových presunov;
3.	berie na vedomie, že agentúra v roku 2022 zaviedla nový systém Komisie v oblasti finančného riadenia a účtovníctva (ďalej len „SUMMA“), ako aj súvisiace technické otázky, ktoré ovplyvnili plnenie rozpočtu a podávanie správ agentúrou; osobitne berie na vedomie stanovisko agentúry, podľa ktorého tieto otázky takisto ovplyvnili vysokú mieru platieb nevykonaných včas (52,9 %) a sťažili monitorovanie oblastí s vysokou volatilitou nákladov, napríklad koordinačných stretnutí; v tejto súvislosti berie na vedomie pripomienku zo správy Dvora audítorov, že agentúra v rozpore s niektorými ustanoveniami nariadenia o rozpočtových pravidlách neaktualizovala svoju stratégiu riadenia rizík a kontroly s cieľom pokryť riziká spojené so zavádzaním SUMMA ani svoje finančné toky a stratégiu ex ante a ex post kontrol a osobitne nekontroluje práva, ktoré boli pridelené používateľovi v danom systéme, čo predstavuje riziko, že úlohy používateľov v SUMMA nemusia byť správne priradené a aktualizované;
4.	so znepokojením berie na vedomie poznámku zo správy Dvora audítorov, že agentúra nedodržala lehoty na vykonanie platieb stanovené v nariadení o rozpočtových pravidlách v prípade 1 222 platieb z celkového počtu 2 308 platieb (52,9 %); pripomína a zdôrazňuje, že v 720 prípadoch (31,5 %) z celkového počtu platby meškali viac ako 30 dní; berie na vedomie, že agentúra pripisuje tento nedostatok, ktorý podľa názoru Dvora audítorov vystavuje agentúru finančnému riziku a riziku poškodenia dobrého mena a je v rozpore so zásadou hospodárnosti, zavedeniu SUMMA; berie na vedomie odpoveď agentúry, že SUMMA je v pilotnej fáze a pri spracúvaní transakcií dochádzalo k oneskoreniam a technickým problémom, čo ovplyvnilo odbornú prípravu zamestnancov a spôsobilo určité problémy v oblasti rozpočtového riadenia; napokon si všíma, že napriek zvýšenému počtu oneskorených platieb agentúra neplatila žiadne úroky z omeškania; vyzýva agentúru, aby sa v plnej miere zaoberala touto pripomienkou, riešila technické ťažkosti pri spracúvaní transakcií a informovala orgán udeľujúci absolutórium o dosiahnutom pokroku;
Výkonnosť
5.	konštatuje, že agentúra používa kľúčové ukazovatele výkonnosti (ďalej len „KPI“) s cieľom posúdiť pridanú hodnotu, ktorú poskytujú jej činnosti, a zlepšiť svoje rozpočtové riadenie; zdôrazňuje novú viacročnú stratégiu agentúry (ďalej len „MAS“) na roky 2022 – 2024, v ktorej sa stanovuje päť cieľov a každý z nich sa vzťahuje na niekoľko oblastí strategických opatrení; poznamenáva, že agentúra vo svojom ročnom pracovnom pláne na rok 2022 vymedzila 67 KPI a 14 viacročných KPI pre MAS; konštatuje, že okrem KPI, ktoré sa nepovažovali za merateľné alebo relevantné, agentúra splnila ciele v prípade 47 z 59 KPI (88 %), čo predstavuje nárast v porovnaní s rokom 2021 (73 %); konštatuje, že agentúra v roku 2022 dosiahla stabilný pokrok pri plnení viacročných KPI, pričom 10 z nich (72 %) je na dobrej ceste k splneniu svojho cieľa a tri (21 %) si vyžadujú ďalšiu pozornosť, zatiaľ čo konečné výsledky v prípade KPI pre MAS budú vykázané na konci roka 2024;
6.	konštatuje, že počet prípadov, ktoré postúpili agentúre členské štáty, naďalej rástol, pričom v roku 2022 sa celkovo riešilo 11 544 prípadov (z toho 5 227 bolo novootvorených), čo predstavuje 14-percentný nárast v porovnaní s rokom 2021; v tejto súvislosti oceňuje prínos agentúry pri poskytovaní právneho poradenstva, analýz a operačnej pomoci, ktorých výsledkom bolo 941 operačných výstupov na podporu 528 prípadov vrátane zložitých prípadov, ktoré viedli k zatknutiu prevádzačov (vrátane migrantov), ako aj zásahov proti zločineckým sieťam alebo akcií proti nim v oblastiach, ako je legalizácia príjmov z trestnej činnosti, sexuálne vykorisťovanie, online investičné podvody alebo obchodovanie s drogami; okrem toho s uspokojením konštatuje, že v roku 2022 agentúra podporila 265 spoločných vyšetrovacích tímov (SVT) (z toho 78 SVT bolo novozriadených), zorganizovala 528 koordinačných stretnutí a 22 koordinačných centier, čím uľahčila vykonanie 1 262 európskych zatýkacích rozkazov (z toho 504 bolo nových prípadov) a umožnila použitie 5 415 európskych vyšetrovacích príkazov (približne polovica z nich bola novootvorená); konštatuje, že agentúra udržiava spoluprácu s Európskehym úradu pre boj proti podvodom (ďalej len „úrad OLA“)F s cieľom posilniť boj proti trestným činom poškodzujúcim finančné záujmy Únie;
7.	oceňuje agentúru za opatrenia prijaté v reakcii na ruskú nezákonnú a nevyprovokovanú inváziu na Ukrajinu v roku 2022; konštatuje, že tri týždne po vypuknutí vojny agentúra podporila zriadenie spoločného vyšetrovacieho tímu na vyšetrovanie údajných najzávažnejších medzinárodných trestných činov spáchaných na Ukrajine s cieľom uľahčiť vyšetrovanie a stíhanie v dotknutých štátoch; konštatuje, že agentúra poskytla právnu a operačnú pomoc národným zastúpeniam v súvislosti s rozšírením dohody o SVT o nové strany (Estónsko, Lotyšsko, Rumunsko a Slovensko), ako aj právne analýzy a možnosti súvisiace s účasťou Medzinárodného trestného súdu na SVT; ďalej konštatuje, že agentúra poskytuje operačnú pomoc osobitnej skupine pod názvom Freeze and Seize (Zmraziť a zaistiť), ktorú zriadila Komisia, tým, že koordinuje presadzovanie sankcií Únie členskými štátmi prostredníctvom trestného práva, a to pomocou niekoľkých opatrení, ako je pravidelná krížová kontrola zoznamu osôb a spoločností, ktorým Únia uložila sankcie, s údajmi agentúry o existujúcich prípadoch, ktoré agentúra rieši, a zber relevantných informácií na vnútroštátnej úrovni o minulých a prebiehajúcich vyšetrovaniach súvisiacich s osobami, ktoré sú uvedené na sankčnom zozname, s cieľom uľahčiť trestné konanie;
8.	víta, že agentúra v roku 2022 posilnila svoju operačnú a strategickú spoluprácu s rôznymi zainteresovanými stranami, ako sú napríklad európske agentúry v oblasti spravodlivosti a vnútorných vecí, inštitúcie Únie, úrad OLAF, Európska prokuratúra, ako aj siete odborníkov na justíciu, tretie krajiny a medzinárodné organizácie; konkrétne si všíma spoluprácu agentúry s Agentúrou Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) na spoločnej správe o umelej inteligencii (AI), v rámci ktorej sa podporuje cezhraničná spolupráca v oblasti trestnej justície, s Agentúrou Európskej únie pre odbornú prípravu v oblasti presadzovania práva (CEPOL) na 16 kurzoch týkajúcich sa justičnej spolupráce, s Agentúrou Európskej únie pre spoluprácu v oblasti presadzovania práva (Europol) na projekte SIRIUS a systéme pozitívnej/negatívnej lustrácie Europolu a s vnútroštátnymi orgánmi z 20 členských štátov, Europolom, úradom OLAF a Európskou prokuratúrou na operácii Sentinel proti podvodom súvisiacim s finančnými prostriedkami na obnovu po pandémii ochorenia COVID-19; zdôrazňuje prínos agentúry k iniciatívam Komisie v oblasti digitalizácie súdnictva (okrem iného SIS II, systém správy prípadov, ECRIS-TCN a ďalšie); berie na vedomie, že agentúra sa spolieha na stále rastúcu sieť kontaktných miest s príslušnými orgánmi v tretích krajinách, pričom v roku 2022 sa celkový počet kontaktných miest agentúry rozrástol o Austráliu, Bahrajn a Maroko; oceňuje rozšírenie spolupráce agentúry v trestných veciach na medzinárodnej úrovni, najmä prostredníctvom programu EuroMed Justice s krajinami južného partnerstva a projektu financovaného EÚ, ktorý sa zameriava na cezhraničnú spoluprácu v trestnej justícii na západnom Balkáne;
9.	oceňuje nadnárodnú spoluprácu medzi justičnými orgánmi, ktorú agentúra uľahčuje, a úzku spoluprácu so všetkými aktérmi v reťazci trestného súdnictva, ktorá prispela k zatknutiu viac ako 4 000 podozrivých osôb, zaisteniu a zmrazeniu aktív pochádzajúcich z trestnej činnosti v hodnote takmer 3 miliardy EUR a k zaisteniu drog v hodnote takmer 12 miliárd EUR;
Efektívnosť a prínosy
10.	zdôrazňuje, že agentúra okrem zavedenia systému SUMMA ešte viac posilnila svoje postupy a nástroje riadenia podľa činností, a to zvýšením účinnosti, kvality a integrity údajov a použiteľnosti svojho plánovacieho nástroja, zavedením nového nástroja na zaznamenávanie činností a pokračovaním v postupnom prechode od KPI založených na výstupoch k tým založeným na výsledkoch; oceňuje, že agentúra začala diskusiu s Europolom s cieľom preskúmať potenciál spoločného využívania zdravotníckych služieb v budúcnosti; ďalej oceňuje rozhodnutie agentúry zachovať určitú efektivitu nadobudnutú počas pandémie ochorenia COVID-19; berie na vedomie, že podľa odpovedí agentúry na písomné otázky Európskeho parlamentu agentúra v roku 2022 zorganizovala 47 % koordinačných stretnutí, všetku odbornú prípravu zamestnancov a všetky výberové konania online, čím značne znížila súvisiace náklady na finančné a ľudské zdroje, a 29 % všetkých koordinačných stretnutí prebehlo v hybridnom režime;
11.	konštatuje, že s cieľom zvýšiť účinnosť boli v roku 2022 spustené dva projekty v rámci celej agentúry, samoobslužný portál agentúry a Pexip, nový systém videokonferencií pre koordinačné stretnutia a koordinačné centrá so simultánnym tlmočením do aspoň 10 jazykov; ďalej konštatuje, že bola dokončená analýza migrácie existujúceho Extranetu a výber dodávateľov, ktorí zabezpečia nahradenie systému Library, pričom certifikovaný nástroj na elektronické podpisovanie sa stále vyvíja a jeho dokončenie sa očakáva v roku 2024; oceňuje agentúru za zavedenie nových modulov SYSPER (hodnotenie, názvy a opisy pracovných miest, nástroj NDP, podávanie správ) popri ďalších piatich moduloch, ktoré už boli zavedené počas predošlých rokov; berie na vedomie, že agentúra sa zaviazala plne zaviesť systém SYSPER do roku 2024;
12.	berie na vedomie, že podľa správy Dvora audítorov agentúra na rozdiel od iných agentúr ešte nevypracovala interný plán s cieľom zlepšiť energetickú efektívnosť a klimatickú neutralitu svojich operácií, nemá žiadnu formu environmentálneho vykazovania, ktoré by bolo neoddeliteľnou súčasťou jej výročných správ o činnosti alebo nie je zaregistrovaná v environmentálnom manažérstve a audite (ďalej len „EMAS“); pripomína, že v roku 2021 agentúra začala vykonávať rámec súladu EMAS/ISO 14001; v tejto súvislosti konštatuje, že v roku 2022 agentúra dostala záverečnú správu od externej poradenskej spoločnosti vrátane všetkých relevantných informácií o právnych predpisoch týkajúcich sa životného prostredia v Holandsku; ďalej konštatuje, že počas roka 2022 sa agentúra zapojila do verejnej súťaže týkajúcej sa poradenstva v oblasti systémov environmentálneho manažérstva a znižovania a kompenzovania emisií skleníkových plynov;
Personálna politika
[bookmark: _GoBack]13.	konštatuje, že k 31. decembru 2022 bol plán pracovných miest agentúry naplnený na 100 %, (rovnako ako v roku 2021), pričom z 221 dočasných zamestnancov povolených v rámci rozpočtu Únie na rok 2022 bolo vymenovaných 221 dočasných zamestnancov, pričom 209 dočasných zamestnancov z počtu 221 bolo na pracovisku a bolo poslaných 12 ponúk na zamestnanie; konštatuje, že okrem toho v roku 2022 pre agentúru pracovalo 18 zmluvných zamestnancov a 22 vyslaných národných expertov; ďalej konštatuje, že sa uskutočnila reklasifikácia, z ktorej vyplynulo, že 53 zamestnancov bolo reklasifikovaných;
14.	všíma si zastúpenie mužov a žien v agentúre v roku 2022, keď mala 6 mužov (60 %) a 4 ženy (40 %) vo vyššom a strednom manažmente, 16 mužov (64 %) a 9 žien (36 %) v správnej rade a 85 mužov (33 %) a 175 žien (67 %) medzi všetkými zamestnancami; vyzýva agentúru na zaistenie lepšej rodovej rovnováhy na všetkých úrovniach zamestnancov a na ďalšiu podporu uchádzačiek, aby sa uchádzali o riadiace pozície, ako aj prihlášok mužských uchádzačov v externých výberových konaniach na ostatné zamestnanecké pozície; uznáva, že agentúra nie je zodpovedná za zloženie správnej rady (ďalej len „kolégium“), keďže národných členov kolégia vymenúvajú priamo príslušné členské štáty; žiada Komisiu a členské štáty, aby zohľadnili význam zabezpečenia rodovej rovnováhy pri predkladaní svojich nominácií na členov kolégia;
15.	konštatuje, že v rokoch 2017 až 2022 agentúra požiadala o radu externú advokátsku kanceláriu špecializovanú na právo Únie v oblasti verejnej služby v súvislosti s niekoľkými žiadosťami o pomoc súvisiacimi s údajným psychickým obťažovaním; konštatuje, že žiadosť o pomoc prijatá v roku 2021 viedla k začatiu dvoch samostatných administratívnych vyšetrovaní, v rámci ktorých agentúra požiadala o pomoc dvoch externých vyšetrovateľov; konštatuje, že v oboch prípadoch boli vyšetrovania uzavreté bez prijatia ďalších opatrení, pričom v súvislosti s jedným z nich sa začalo súdne konanie; vyzýva agentúru, aby orgán udeľujúci absolutórium informovala o výsledku tejto veci;
16.	zdôrazňuje, že v roku 2022 agentúra prijala vykonávacie predpisy k služobnému poriadku týkajúce sa okrem iného vedenia administratívnych vyšetrovaní a disciplinárnych konaní, dovolenky na návštevu domova pre zamestnancov slúžiacich v tretej krajine a vyplácania príspevku na vzdelávanie poskytovaného zamestnancom podľa určitých podmienok; víta opatrenia, ktoré agentúra prijala na integráciu osôb so zdravotným postihnutím, ako aj záväzok agentúry prijať v rámci vykonávania stratégie ľudských zdrojov Chartu o rozmanitosti a začlenení, ktorú schválila pracovná skupina siete JHA pre diverzitu a inklúziu;
17.	konštatuje, že zamestnanci agentúry pracovali do marca 2022 predovšetkým na diaľku; berie na vedomie, že od apríla 2022 sa všetci zamestnanci vrátili do priestorov agentúry; v tejto súvislosti konštatuje, že agentúra zaviedla prechodné opatrenia týkajúce sa práce v kancelárii a telepráce a zorganizovala workshopy s cieľom pomôcť zamestnancom psychicky sa prispôsobiť návratu do kancelárie po nepretržitej telepráci trvajúcej dva roky; konštatuje aj, že z výsledkov prieskumu agentúry medzi zamestnancami v roku 2023 vyplýva, že opatreniami sociálneho zabezpečenia, ktoré agentúra prijala v roku 2022, sa účinne zmiernil vplyv, ktorý mal rozšírený režim telepráce na zamestnancov; konštatuje, že 96 % respondentov vyjadrilo pozitívny názor na schopnosť koordinovať prácu s členmi tímu napriek tomu, že pracovali na rôznych miestach;
18.	s uspokojením konštatuje, že k 31. decembru 2022 agentúra zamestnávala personál z 26 členských štátov; konštatuje, že najviac zastúpené štátne príslušnosti medzi zamestnancami agentúry boli holandská, talianska, španielska a rumunská; pripomína význam geografickej rovnováhy a nabáda agentúru, aby naďalej prijímala potrebné opatrenia na zaistenie vyváženého a spravodlivého geografického zastúpenia;
Verejné obstarávanie
19.	pripomína pripomienku zo správy Dvora audítorov za rok 2020, že rámcová zmluva o lízingu vozidiel s jediným hospodárskym subjektom nie je primeraná povahe požadovaných služieb a že zmluva zadaná ako výsledok postupu, ako aj všetky súvisiace platby sú v rozpore s pravidlami; konštatuje, že podľa správy Dvora audítorov v roku 2022 agentúra vyplatila podľa tejto zmluvy v rozpore s predpismi sumu 59 281 EUR a pripomienka je stále otvorená; vyzýva agentúru, aby preskúmala možnosť ukončenia tejto rámcovej zmluvy a začatia nového postupu s opätovným otvorením súťaže, čo Dvor audítorov považuje za primeraný krok v prípade lízingu vozidiel;
20.	berie na vedomie, že podľa nadväzujúcej správy agentúry o absolutóriu za rok 2021 (ďalej len „nadväzujúca správa“) agentúra pokračuje v testovaní nástroja na riadenie verejného obstarávania (PPMT) so zámerom využiť ho pri všetkých nových postupoch verejného obstarávania spustených od roku 2024;
Prevencia, riešenie konfliktov záujmov a transparentnosť
21.	berie na vedomie štandardný prevádzkový postup agentúry, pokiaľ ide o riešenie konfliktov záujmov, ktorý sa vzťahuje na všetkých uchádzačov, ktorým je ponúknuté pracovné miesto v agentúre, nových pracovníkov, zamestnancov, ktorí zmenia pracovné miesto, ako aj všetkých zamestnancov, ktorí odchádzajú z agentúry; zdôrazňuje, že agentúra zaviedla etický kódex pre členov kolégia a výkonnej rady, ale bez pravidiel týkajúcich sa javu otáčavých dverí; konštatuje, že v roku 2022 boli nahlásené a riešené prípady konfliktov záujmov, najmä pokiaľ ide o zapojenie členov kolégia do postupov týkajúcich sa zamestnancov; s uznaním konštatuje, že dotknuté osoby namietli svoju zaujatosť a nezúčastnili sa na rokovaniach a rozhodovaní kolégia v tejto veci;
22.	konštatuje, že hoci agentúra nevedie stretnutia s lobistami, stretnutia výkonnej rady agentúry s externými hosťami, ktorí navštívili agentúru, boli v roku 2022 zverejnené na účte agentúry založenom na sieti Twitter a od roku 2023 aj na verejnom webovom sídle agentúry; vyjadruje hlboké poľutovanie nad tým, že napriek opakovaným výzvam Európskeho parlamentu v niekoľkých uzneseniach o udelení absolutória agentúra stále nezverejňuje na svojom webovom sídle životopisy všetkých svojich vrcholových manažérov a interných a externých odborníkov; nalieha na agentúru, aby uverejnila príslušné životopisy alebo vysvetlila dôvody, prečo to doteraz neurobila;
Vnútorná kontrola
23.	pripomína, že vyšetrovanie, ktoré v roku 2021 viedol úrad OLAF na základe anonymnej sťažnosti v súvislosti s údajnými nezrovnalosťami pri prijímaní zamestnancov, stále prebieha; konštatuje, že v roku 2022 úrad OLAF informoval, že neboli zistené žiadne nezrovnalosti; ďalej v tejto súvislosti konštatuje, že toto vyšetrovanie na konci roka 2022 stále čiastočne prebiehalo, a preto sa z dôvodov dôvernosti úrad OLAF rozhodol, že v tejto fáze nezverejní viac informácií; víta záväzok agentúry vyplývajúci z nadväzujúcej správy informovať včas orgán udeľujúci absolutórium o každom vývoji v tejto veci;
24.	konštatuje, že na konci roka 2022 bolo značne oneskorené vykonávanie štyroch odporúčaní Útvaru Komisie pre vnútorný audit (ďalej len „IAS“) vydaných v rokoch 2019 a 2021; v tejto súvislosti konštatuje, že pokiaľ ide o odporúčanie IAS z roku 2021 z vlastnej iniciatívy o operačných úlohách, príslušná interná pracovná skupina agentúry sa dohodla na strategickom dokumente a akčnom pláne s krátkodobými a strednodobými opatreniami, z ktorých niektoré boli zavedené už v roku 2023, pričom podľa konečného hodnotenia IAS agentúra označila toto odporúčanie za vykonané; ďalej berie na vedomie, že podľa nadväzujúcej správy, pokiaľ ide o odporúčanie IAS z roku 2021, aby agentúra vykonala prieskum iCAT s cieľom posilniť hodnotenie mäkkých kontrol, začatie tohto prieskumu plánovaného na 4. štvrťrok v roku 2022 sa oneskorilo z dôvodu realizácie veľkých medziorganizačných projektov (napr. systém SUMMA), zvýšenia pracovného zaťaženia vyplývajúceho z nových priorít súvisiacich s vojnou na Ukrajine a prechodného obdobia medzi odchodom predchádzajúceho administratívneho riaditeľa a vymenovaním nového; konštatuje v tejto súvislosti, že relevantné otázky v súvislosti s iCAT boli zapracované do prieskumu zapojenia agentúry (SES), ktorý sa začal v 2. štvrťroku 2023; napokon konštatuje, že podľa konečného hodnotenia IAS sa aj toto odporúčanie považuje za vykonané agentúrou; vyzýva agentúru, aby urýchlila vykonávanie ostatných otvorených odporúčaní IAS a najmä tých, ktorých vykonanie sa značne oneskorilo;
25.	so znepokojením si berie na vedomie významný nárast počtu a hodnoty prípadov nedodržiavania predpisov v roku 2022 (43 prípadov v hodnote 294 000 EUR) v porovnaní s rokom 2021 (33 prípadov v hodnote 18 000 EUR), pričom tieto prípady súviseli najmä s problémami ako faktúra, ktorej hodnota prevyšuje hodnotu právneho záväzku, rozpočtový záväzok realizovaný po postúpení právneho záväzku alebo chýbajúca objednávka alebo konkrétna zmluva; konštatuje, že agentúra vysvetľuje, že tento nárast súvisí s ťažkosťami, ktoré vyplynuli z rozpočtového a finančného riadenia v roku 2022 v dôsledku zavedenia systému SUMMA; vyzýva agentúru, aby sa zaoberala týmito pripomienkami a preskúmala modely, aby k týmto situáciám už v budúcnosti nedochádzalo;
26.	konštatuje, že v roku 2022 boli zavedené a fungovali prvky a zásady rámca vnútornej kontroly agentúry a systém bol celkovo efektívny, pričom boli potrebné určité zlepšenia, napríklad pokiaľ ide o zavedenie systému SUMMA a potrebu prijať plán obnovy systému po havárii; oceňuje agentúru za prijatie pravidiel týkajúcich sa citlivých funkcií, návrh posúdenia nákladovej efektívnosti a prínosu vymenovania oddelenia vnútorného auditu (IAC) a za to, že v roku 2022 neboli vydané žiadne kritické audítorské odporúčania alebo pripomienky; vyzýva agentúru, aby orgán udeľujúci absolutórium informovala o výsledku tohto posúdenia týkajúceho sa útvaru vnútorného auditu; napokon oceňuje agentúru za ďalšie kroky, ktoré v roku 2021 prijala v nadväznosti na prijatie stratégie boja proti podvodom; v tomto zmysle konštatuje, že v roku 2022 agentúra prijala nové interné postupy týkajúce sa riadenia aktív a inventáru;
Ďalšie pripomienky
27.	oceňuje agentúru za to, že investuje do svojich komunikačných aktivít s cieľom zviditeľniť agentúru a zlepšiť pochopenie jej práce a osloviť široké publikum; konštatuje, že vďaka tomu sa v roku 2022 v porovnaní s rokom 2021 zvýšili ukazovatele v oblasti sociálnych médií agentúry o 40 %, zvýšil sa počet návštevníkov webového sídla agentúry o takmer 100 % a zvýšil sa počet tlačových správ a spravodajských príspevkov o 16 %, pričom podľa posledného ukazovateľa došlo k takmer päťnásobnému nárastu zmienok v porovnaní s rokom 2021;
28.	oceňuje agentúru za to, že v roku 2022 sa naďalej snažila posilňovať dodržiavanie predpisov o ochrane údajov; víta posilnenie tímu úradníka agentúry pre ochranu údajov o ďalších dvoch zamestnancov, ktorým boli pridelené nové úlohy v súvislosti s nariadením (EÚ) 2018/1725[footnoteRef:12] a rozšírením mandátu agentúry o oblasť najzávažnejších medzinárodných trestných činov, čím sa zvyšujú požiadavky na ochranu údajov; konštatuje, že v roku 2022 úradník pre ochranu údajov a európsky dozorný úradník pre ochranu údajov pokračovali v pravidelných (dvojmesačných) stretnutiach, ako aj ad hoc stretnutiach a konzultáciách o rôznych otázkach týkajúcich sa ochrany údajov, ako sú porušenia ochrany údajov a sťažnosti a iné; [12:  	Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).] 

29.	ďalej oceňuje agentúru za to, že v roku 2022 realizovala niekoľko opatrení s cieľom zvýšiť kybernetickú bezpečnosť a ochranu digitálnych záznamov v jej držbe, ako je využívanie centrálne spravovaných a zabezpečených pracovných mobilných telefónov, zavedenie interných stretnutí na zvyšovanie povedomia CyberCafe a realizácia ochrany proti distribuovaným útokom na vyradenie služby a iné;
°
°	°
30.	pokiaľ ide o ďalšie pripomienky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:13] o výkonnosti, finančnom riadení a kontrole agentúr. [13:  	Prijaté texty, P9_TA(2024)0280.] 

